
ΠΡΟΕΔΡΙΚΑ ΔΙΑΤΑΓΜΑΤΑ 


ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 343 (1) 

Διάρθρωση, αρμοδιότητες και καθορισμός θεμάτων προ¬ 
σωπικού Υπηρεσιών της Γενικής Γραμματείας Δημο¬ 
σιονομικής Πολιτικής του Υπουργείου Οικονομικών. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α) Τηςπαρ. ΙΟτουάρθ. 1 τουΝ.2343/95«Αναδιοργάνω¬ 
ση υπηρεσιών του Υπουργείου Οικονομικών και άλλες 
διατάξεις» (Α' 211). 

β) Του άρθρου 20 του Ν. 2503/1997 «Διοίκηση, 
Οργάνωση, στελέχωσητης Περιφέρειας, ρύθμιση θεμάτων 
γιατηντοπική αυτοδιοίκηση και άλλες διατάξεις» (Α' 107). 

γ) Του άρθρου 29Ατου Ν. 1558/1985 (Α' 137), όπως προ¬ 
στέθηκε με το άρθρο 27 του Ν. 2081/1992 (Α' 154) και τρο¬ 
ποποιήθηκε μετο άρθρο 1 παρ.2ατουΝ. 2469/1997 (Α'38). 

2. Την αριθ. ΔΙΔΚ/Φ.1/20199/5.9.97 κοινή απόφαση του 
Πρωθυπουργού και του Υπουργού Εσωτερικών, Δημό¬ 
σιας Διοίκησης και Αποκέντρωσης «Ανάθεση αρμοδιοτή¬ 
των Υπουργού Εσωτερικών, Δημόσιας Διοίκησης και 
Αποκέντρωσης» (Β' 801), όπως τροποποιήθηκε με τη 
ΔΙΔΚ/Φ. 1 /23470/20.10.97 όμοιάτης (Β' 924). 

3. Το γεγονός ότι από τις διατάξεις του παρόντος Π. 
Δ/τος δεν προκαλείται πρόσθετη δαπάνη σε βάρος του 
Κρατικού Προϋπολογισμού. 

4. Την αριθμ. 497/1998 γνωμοδότηση του Συμβουλίου 


της Επικράτειας, με πρόταση του Υπουργού Οικονομικών 
και του Υφυπουργού Εσωτερικών, Δημόσιας Διοίκησης 
και Αποκέντρωσης, αποφασίζουμε: 

Άρθρο 1 

Διάρθρωση - Αρμοδιότητες 

Α. Τράπεζα Δημοσιονομικών Δεδομένων 
Η Τράπεζα Δημοσιονομικών Δεδομένων (άρθ. 57 Ν. 
2214/94, άρθ. 1 παρ. 6 Ν. 2343/95 και Π.Δ. 37/1997), λει¬ 
τουργεί σε επίπεδο Διεύθυνσης και έχει ως αντικείμενο τη 
συγκέντρωση, καταχώρηση και ταξινόμηση σε ηλεκτρονι¬ 
κά αρχεία κάθε είδους πληροφοριών και στατιστικών 
στοιχείων που είναι αναγκαία για το σχεδίασμά, παρακο¬ 
λούθηση, αξιολόγηση και άσκηση γενικά της δημοσιονο¬ 
μικής πολιτικής και για την υποστήριξη του φορολογικού, 
τελωνειακού και δημοσιονομικού ελέγχου. 

Ειδικότερα η Τράπεζα Δημοσιονομικών Δεδομένων: 

1. Συγκεντρώνει, ταξινομεί και τηρεί σε ηλεκτρονικά αρ¬ 
χεία, κατά τρόπο που να είναι επεξεργάσιμα, πληροφο¬ 
ρίες και στοιχεία, σχετικά με: 

α. Τους φορολογικούς, τελωνειακούς και δημοσιονομι¬ 
κούς ελέγχους και επανελέγχους, τα αποτελέσματα αυ¬ 
τών και τις κάθε είδους παραβάσεις, που διαπιστώνονται 
από τα ελεγκτικά όργανα του Υπουργείου, καθώς καιτους 
βεβαιωθέντες ή καταβληθέντες φόρους και δασμούς. 

β. Τις συναλλαγές για εισαγωγές, εξαγωγές, ενδοκοι¬ 
νοτικές αποκτήσεις ή παραδόσεις, τα εντός της χώρας 
διακινούμενα εμπορεύματα ή τις παρεχόμενες υπηρεσίες 
και τα δικαιώματα (σήματος, πνευματικής ιδιοκτησίας, με¬ 
σιτείας, προμήθειας, αδείας και λοιπών εμπορικών δικαι¬ 
ωμάτων (ΒΟΥΑΙΤΙΕ5)). 

γ. Τις εθνικές ή κοινοτικές χρηματοδοτήσεις, ενισχύσεις ή 
επιδοτήσεις σε φυσικά ή νομικά πρόσωπα, τους εθνικούς ή 
κοινοτικούς ελέγχους και τις τυχόν καταλογιστικές πράξεις. 

δ. Τις οικονομικές δραστηριότητες ή άλλες φορολογι¬ 
κού ενδιαφέροντος πληροφορίες, που αφορούν ομάδες 
φορολογουμένωνή φορολογούμενους υψηλού κινδύνου 
φοροδιαφυγής. 

ε. Ο,τιδήποτε άλλο στοιχείο ή πληροφορία μπορεί να 
βοηθήσει το φορολογικό, τελωνειακό και δημοσιονομικό 
έλεγχο του Υπουργείου Οικονομικών, καθώς και το σχε¬ 
δίασμά, την παρακολούθηση, αξιολόγηση και άσκηση γε¬ 
νικά της δημοσιονομικής πολιτικής του Υπουργείου 
Οικονομικών. 

Για τη συγκέντρωση των στοιχείων και πληροφοριών 
της παραγράφου αυτής από την Τράπεζα Δημοσιο¬ 
νομικών Δεδομένων, έχουν ανάλογη εφαρμογή οι διατά¬ 
ξεις της παραγράφου 1 του άρθρου 66 του Ν. 2238/1994 
(ΦΕΚ 151 Α'). 

2. Μελετά και εισηγείταιτην ανάπτυξη νέων μηχανογραφι¬ 
κών εφαρμογών ή την επέκταση και βελτίωση των υφιστά¬ 
μενων, κυρίως στοντομέατης διενέργειας των ελέγχων, του 
καθορισμού των προτεραιοτήτων και της παρακολούθησης 
της ποιοτικής και ποσοτικής απόδοσης των ελέγχων αυτών. 

3. Μεριμνά: 

α. Για την ανάπτυξη και τη συντήρηση Τράπεζας 
Νομικών Πληροφοριών με τη νομοθεσία και τη διοικητική 
και δικαστηριακή νομολογία στα αντικείμενα του 
Υπουργείου Οικονομικών. 

β. Γ ια την τήρηση αρχείου σε μαγνητικά μέσα των ειση¬ 
γητικών εκθέσεων και των σχεδίων νόμων, προεδρικών 
διαταγμάτων, καθώς και των σχεδίων κανονιστικών πρά¬ 
ξεων, που εκδίδονται με πρωτοβουλία του Υπουργείου 
Οικονομικών ή και άλλων Υπουργείων, εφόσον επηρεά¬ 
ζουν το έργο του Υπουργείου Οικονομικών. 

Β. Υπηρεσία Έρευνας και Ελέγχου Τιμών (ΥΠ.Ε.Ε.Τ.) 

1. Η Υπηρεσία Έρευνας και Ελέγχου Τιμών (άρθ. 26 Ν. 
2214/94, άρθ. 1 παρ. 7 Ν. 2343/95 και Π.Δ. 37/1997), λει¬ 
τουργεί σε επίπεδο Διεύθυνσης και διαρθρώνεται στα πιο 
κάτω Τμήματα: 

α. Τμήμα Α' Έρευνας και Τεκμηρίωσης 

β. Τμήμα Β' Συνδρομής Τελωνειακών Υπηρεσιών 

γ. Τμήμα Γ'Γ ραμματείας και Αρχείου. 

2. Η αρμοδιότητα της Υπηρεσίας της προηγούμενης 
παραγράφου αναφέρεται στα κατωτέρω θέματα, που κα- 
τανέμονται μεταξύ των Τμημάτωντης ως εξής: 

α. Τμήμα Α' 

α) Μέριμνα για την καθιέρωση, ανάπτυξη και απρόσκο¬ 
πτη λειτουργία αυτοματοποιημένου μηχανογραφικού συ¬ 
στήματος ταχείας και ασφαλούς διαχείρισης και διαβίβα¬ 
σης πληροφοριών για τις τιμές των αγαθών και των υπη¬ 
ρεσιών, προς υποστήριξη του τελωνειακού, φορολογικού 
και δημοσιονομικού ελέγχου. Στο σύστημα αυτό έχουν ά¬ 
μεση πρόσβαση όλες οι αρμόδιες υπηρεσίες του 
Υπουργείου Οικονομικών. 

β) Παρακολούθηση και έρευνα της διαμόρφωσης των 
τιμών των πάσης φύσεως ενδοκοινοτικών αποκτήσεων 
και παραδόσεων, των εντός της χώρας διακινούμενων ή 
των εισαγομένων και εξαγομένων αγαθών (υλικών και άυ- 
λων) καθώς και των παρεχόμενων υπηρεσιών, με σκοπό 
τον εντοπισμό υποτιμολογήσεων ή υπερτιμολογήσεων. 
Ενημέρωση των αρμοδίων υπηρεσιών του Υπουργείου 
Οικονομικών, για τις απαραίτητες ενέργειές τους και τη 
λήψη των αναγκαίων μέτρων. 

γ) Ενημέρωση των αρμοδίων Υπηρεσιώντου Υπουργείου 
Οικονομικών, για τις τρέχουσες τιμές συγκεκριμένων αγα¬ 
θών ή υπηρεσιών και παροχή κάθε άλλης πληροφορίας ή 
στοιχείων σχετικών μετά θέματα αρμοδιότητάςτης, που εί¬ 
ναι αναγκαία και χρήσιμα γιατους διενεργούμενους φορο¬ 
λογικούς, τελωνειακούς ή δημοσιονομικούς ελέγχους. 

δ) Παροχή πληροφοριών, οδηγιών και τεχνικών συμ¬ 
βουλών στα αρμόδια ελεγκτικά όργανα, για τη διενέργεια 
συγκεκριμένων ελεγκτικών επαληθεύσεων, στις περιπτώ¬ 
σεις διαπίστωσης υπερτιμολόγησης ή υποτιμολόγησης 
αγαθών ή υπηρεσιών. 

ε) Αναζήτηση και συγκέντρωση από τις αρμόδιες 
Υπηρεσίες, στοιχείων και πληροφοριών, περί του ύψους 
των πληρωμών σε συνάλλαγμα για την αγορά ή εισαγωγή 


αγαθών και τεχνολογικού εξοπλισμού καθώς και για τη 
λήψη υπηρεσιών, προς εξακρίβωση της πραγματικής τι¬ 
μής αγοράς αυτών. 

στ) Διενέργεια ερευνών και μελετών, για συγκεκριμένα ε¬ 
μπορεύματα ή ομάδα εμπορευμάτων, για τον προσδιορι¬ 
σμό της αξίας ή άλλων στοιχείωντης εμπορίας αυτών, όταν 
η τιμολογιακή τιμή δεν γίνεται δεκτή ως βάση διαμόρφωσης 
της δασμολογητέας ή φορολογητέας αξίας τους. Γ ια το 
σκοπό αυτό συνεργάζεται απ’ ευθείας με άλλες υπηρεσίες, 
οργανισμούς, φορείς, ιδρύματαή άλλες εξειδικευμένες πη¬ 
γές πληροφοριών του εσωτερικού ή εξωτερικού, που μπο¬ 
ρούν να παρέχουν σχετικές πληροφορίες ή στοιχεία. 

ζ) Έρευνατων συναλλαγών που έχουν αντικείμενο την εκ¬ 
μετάλλευση δικαιωμάτων, πνευματικής ιδιοκτησίας, αδείας 
σήματος, μεσιτείας ή προμήθειας πωλήσεως και λοιπών ε¬ 
μπορικών δικαιωμάτων, και μελέτη επηρεασμού των τιμών 
από τυχόν σχέσεις μεταξύ πωλητή και αγοραστή ή από την 
ύπαρξη δικαιώματος (ΒΟΥΑ1.ΤΙΕ3). Ενημέρωση των αρμό¬ 
διων Τελωνειακών και Φορολογικών Υπηρεσιών, για τον α¬ 
νάλογο προσδιορισμό της δασμολογητέας ή φορολογητέ¬ 
ας αξίας των εμπορευμάτων, αγαθών, υπηρεσιών ή δικαιω¬ 
μάτων, καθώς και για την τεκμηρίωση των διαπιστώσεών 
τους κατά τη διενέργεια των ελεγκτικών επαληθεύσεων. 

η) Μελέτη και έρευνα θεμάτων που σχετίζονται με τη 
δασμολογητέα ή φορολογητέα αξία των εισαγομένων ε¬ 
μπορευμάτων, τη σύνταξη σχετικών εκθέσεων και υποβο¬ 
λή προτάσεων, στην αρμόδια κατά περίπτωση 
Διεύθυνση, για τη λήψη των αναγκαίων διοικητικών και νο¬ 
μοθετικών μέτρων. 

θ) Μέριμνα για τη λειτουργία της γνωμοδοτικής 
Επιτροπής υποτιμολογήσεων και υπερτιμολογήσεων 
(παρ. 4άρθρ. 26 του Ν. 2214/1994), και εισήγηση των θε¬ 
μάτων στην Επιτροπή αυτή. 

Τμήμα Β' 

Παροχή πληροφοριών και στοιχείων, περί της δασμο¬ 
λογητέας αξίας εμπορευμάτων, στις αρμόδιες 
Τελωνειακός Υπηρεσίες, στην Ανωτάτη Επιτροπή 
Τελωνειακών Αμφισβητήσεων (Α.Ε.Τ.Α.) και στις 
Πρωτοβάθμιες Επιτροπές Τελωνειακών Αμφισβητήσεων 
(Π.Ε.Τ.Α.), καθώς και τήρηση αρχείου των εκδιδομένων α¬ 
ποφάσεων των Επιτροπών αυτών. 

β) Συνδρομή των κατά περίπτωση αρμοδίων Τελωνεια¬ 
κών Αρχών, με την παροχή στοιχείων για τον καθορισμό 
της δασμολογητέας και φορολογητέας αξίας των εμπο¬ 
ρευμάτων. 

Τμήμα Γ 

α) Τήρηση αρχείου τιμών εμπορευμάτων, στο οποίο φυ¬ 
λάσσονται, ταξινομούνται και αξιολογούνται ορθολογικά, 
τα στοιχεία που αφορούν τις τιμές και τους όρους αγορα¬ 
πωλησίας των εισαγομένων εμπορευμάτων και των εμπο¬ 
ρευμάτων ενδοκοινοτικής προέλευσης, για την παρακο¬ 
λούθηση της εξέλιξης της τιμής τους και τη λήψη των α¬ 
ναγκαίων μέτρων. 

β) Γραμματειακή εξυπηρέτηση της Υπηρεσίας, τήρηση 
αρχείου εγγράφων, εγκυκλίων, Φ.Ε.Κ. και άλλων εντύπων 
και βιβλίων σχετικών με το αντικείμενο και τις αρμοδιότη¬ 
τες της ΥΠ.Ε.Ε.Τ., καθώς και διεκπεραίωση άλλων γενι¬ 
κών θεμάτων που δεν ανήκει στα άλλα Τμήματα. 

Γ. Μονάδα Επιστημονικής Τεκμηρίωσης και Ανάλυσης 

Η Μονάδα Επιστημονικής Τεκμηρίωσης και Ανάλυσης 
(άρθ. 1 παρ. 8 Ν. 2343/95 και Π.Δ. 37/1997), λειτουργεί σε 
επίπεδο Διεύθυνσης και η αρμοδιότητά της αναφέρεται 
στα κατωτέρω θέματα: 

α) Παρακολούθηση των δημοσιονομικών τάσεων και ε¬ 
ξελίξεων στην Ελλάδα και στην αλλοδαπή. 

β) Συγκέντρωση, επεξεργασία και ανάλυση στατιστι¬ 
κών ή άλλων στοιχείων, σχετικών με τις αρμοδιότητες του 
Υπουργείου Οικονομικών, τη διενέργεια ερευνών και τη 
σύνταξη σχετικών εκθέσεων, την εκπόνηση συγκριτικών ή 
άλλων μελετών, την υποβολή προτάσεων για τα παραπά¬ 
νω θέματα και γενικά την υποστήριξη και υποβοήθηση 
του έργου του Συμβουλίου Δημοσιονομικών Μελετών, 
(άρθρο 56 του Ν. 2214/1994) και των Υπηρεσιών του 
Υπουργείου Οικονομικών. 

γ) Μελέτη, επεξεργασία και αξιολόγηση των·προτάσε- 
ων, αιτημάτων και στοιχείων εκπαίδευσης του προσωπι¬ 
κού των υπηρεσιών του Υπουργείου Οικονομικών και των 
εποπτευόμενων απ’ αυτό νομικών προσώπων, για τη δια¬ 
πίστωση των αναγκών επαγγελματικής κατάρτισης, εκ¬ 
παίδευσης και επιμόρφωσης του παραπάνω προσωπι¬ 
κού, και υποστήριξη - υποβοήθηση του έργου της Σχολής 
Επιμόρφωσης Υπαλλήλων του Υπουργείου Οικονομικών 
(Σ.Ε.Υ.Υ.Ο.), στη χάραξη των γενικών κατευθύνσεων του 
εκπαιδευτικού έργου αυτής. 

δ) Αξιολόγηση του εκτελούμενου έργου της παραπάνω 
Σχολής (Σ.Ε.Υ.Υ.Ο.) και εισήγηση στον Υπουργό 
Οικονομικών των αναγκαίων μέτρων και ρυθμίσεων, για 
τη βελτίωση της διοίκησης, διαχείρισης και λειτουργίας 
της Σχολής καθώς και επιστημονική και τεχνοκρατική υ¬ 
ποστήριξη γενικά του Υπουργού Οικονομικών στην α¬ 
σκούμενη απ’ αυτόν εποπτεία της Σχολής. 

ε) Τεχνοκρατική υποστήριξη της πολιτικής ηγεσίας και 
των Υπηρεσιών του Υπουργείου Οικονομικών, στην ανά¬ 
πτυξη των διεθνών σχέσεων, στο σχεδίασμά προγραμμά¬ 
των διεθνούς συνεργασίας, στην επεξεργασία κατάρτι¬ 
σης διεθνών οικονομικών συμβάσεων και γενικά στην εκ¬ 
προσώπηση του Υπουργείου σε διεθνείς αποστολές, 
συναντήσεις και συνεργασίες. 

στ) Μέριμνα για συμμετοχή σε ελληνικές και διεθνείς η¬ 
μερίδες, σεμινάρια και αποστολές και σύνταξη σχετικών 


ενημερωτικών εκθέσεων, για την αξιοποίηση της ελληνι¬ 
κής και διεθνούς εμπειρίας από τις αρμόδιες υπηρεσίες 
του Υπουργείου Οικονομικών. 

ζ) Μελέτη και αξιοποίηση των προτάσεων των διαφό¬ 
ρων Επιτροπώνή Ομάδων Εργασίας που συνιστώνται στο 
Υπουργείο Οικονομικών και των εκθέσεων διεθνών 
Οργανισμών, Επιστημονικών Ιδρυμάτων, ειδικών εμπει¬ 
ρογνωμόνων, επισήμων ξένων αποστολών στην Ελλάδα 
και υπηρεσιακών αποστολών υπαλλήλωντου Υπουργείου 
Οικονομικών στο εξωτερικό, για θέματα αρμοδιότητας 
του Υπουργείου Οικονομικών. 

η) Σύνταξη ετήσιου προγραμματισμού δραστηριοτή¬ 
των και έκδοση ετήσιας έκθεσης πεπραγμένων. 

θ) Έκδοση περιοδικών ή ειδικών εντύπων, ή ανακοινώ¬ 
σεων, για τη δημοσίευση των αποτελεσμάτων και των συ¬ 
μπερασμάτων των μελετών, ερευνών και εργασιών της, 
καθώς επίσης και έκδοση εγκυκλίων για την παροχή οδη¬ 
γιών και εξειδικευμένων συμβουλών προς τις Υπηρεσίες 
του Υπουργείου Οικονομικών, για την αποτελεσματικότε¬ 
ρη άσκηση του έργου τους. 

ι) Οργάνωση και τήρηση αρχείου μελετών, ερευνών, εκ¬ 
δόσεων, εκθέσεων, δημοσιευμάτων και λοιπού υλικού της 
αρμοδιότητάς της, στο οποίο μπορούν να έχουν πρόσβα¬ 
ση και οι άλλες υπηρεσίες του Υπουργείου Οικονομικών, 
με την επιφύλαξη και τους περιορισμούς των διατάξεων 
περί απορρήτου. 

ια) Οποιοδήποτε άλλο συναφές με το ανωτέρω θέμα 
που ανατίθεται σ’ αυτήν από τον Υπουργό Οικονομικών ή 
το Συμβούλιο Δημοσιονομικών Μελετών. 

Άρθρο 2 
Προσωπικό 

1. Ο συνολικός αριθμός των οργανικών θέσεων προσω¬ 
πικού που στελεχώνει τις υπηρεσίες του προηγουμένου 
άρθρου καθορίζεται σε τριάντα (30) θέσεις. 

2. Οι ανωτέρω θέσεις κατανέμονται κατά κατηγορίες, 
κλάδο και ειδικότητα, ως ακολούθως: 


Α/Α 

ΚΛΑΔΟ Σ-ΕΙΔΙΚΟΤΗΤΑ 
ΔΕΔΟΜΕΝΩΝ 

ΤΡΑΠΕΖΑ ΔΗΜ/ΚΩΝ 
ΔΕΔΟΜΕΝΩΝ 

ΥΠ.Ε.Ε.Τ. 

ΜΟΝΑΔΑ ΕΠΙΣΤΗ¬ 
ΜΟΝΙΚΗΣ ΤΕΚΜΗ¬ 
ΡΙΩΣΗΣ & ΑΝΑΛΥΣΗΣ 

ΣΥΝΟΛΟ 

1 . 

Επιστημονικό Προσωπικό 
α. Τακτικό 

— 

1 

4 

5 


β. Με σχέση εργασίας 
ιδιωτικού δικαίου 

2 

1 

4 

7 

2. 

ΠΕ-Εφοριακών 

1 

1 

2 

4 

3. 

ΠΕ-Τελωνειακών 

1 

2 

1 

4 

4 

ΠΕ-Δημοσιονομικών 

1 

- 

2 

3 

5. 

ΠΕ-Πληροφορικής 
α. Μηχανικών Η/Υ 
(ΗΑΒϋννΑΡΕ) 
β. Επιστήμης Η/Ύ 
(50ΡΤ\Λ/ΑΒΕ) 

1 

- 

- 

1 

6. 

ΤΕ-Τελωνειακών 

- 

2 

— 

2 

7. 

ΔΕ-Τελωνειακών 

— 

1 

- 

1 

8. 

ΔΕ-Προσωπικού Η/Υ 
Ειδικότητας Χειριστών 
μέσων Εισαγωγής στοιχείων 

1 

1 


2 

9. 

ΔΕ-Δακτυλογράφων 

_ 

- 

1 

1 


ΣΥΝΟΛΟ 

7 

9 

14 

30 

Άρθρο 3 
Προϊστάμενοι 

1. Των Διευθύνσεων του άρθρ. 1 του παρόντος Π.Δ/τος, 
προϊστανται υπάλληλοι ΠΕ κατηγορίας των κλάδων 
Εφοριακών ή Δημοσιονομικών ή Τελωνειακών. Της 
Τράπεζας Δημοσιονομικών Δεδομένων δύναται να προϊ- 
σταται και υπάλληλος ΠΕ Κατηγορίας των κλάδων 
Πληροφορικής. 

2. Του Τμήματος Έρευνας και Τεκμηρίωσης της υπηρε¬ 
σίας Έρευνας και Ελέγχου Τιμών, προϊσταται υπάλληλος 
ΠΕ κατηγορίας των ανωτέρω κλάδων πλην 
Πληροφορικής. 

Του Τμήματος Συνδρομής Τελωνειακών Υπηρεσιών της 
ΥΠ.Ε.Ε.Τ., προϊσταται υπάλληλος κατηγορίας ΠΕ, του 
κλάδου Τελωνειακών. 

Του τμήματος Γραμματείας και Αρχείου της ΥΠ.Ε.Ε.Τ., 
προϊσταται υπάλληλος κατηγορίας ΠΕ ή ΤΕ ή ΔΕ των κλά- 
δωντουπρώτουεδαφίουτηςπαρ. 1 του παρόντος άρθρου. 

Άρθρο 4 

Τελικές διατάξεις 

1. Η ισχύς των διατάξεων του παρόντος Π. Δ/τος, αρχί¬ 
ζει από τη δημοσίευσή του στην Εφημερίδα της 
Κυβερνήσεως, πλην των διατάξεων της παρ. Β του άρ¬ 
θρου 1, η ισχύς των οποίων αρχίζει έξι (6) μήνες μετά την 
ανωτέρω δημοσίευση. 

2. Από την έναρξη λειτου ργίας της Υπηρεσίας Έρευνας 
και Ελέγχου Τιμών παύει η λειτουργία των Δ/νσεων 
Προσδιορισμού Αξίας Εμπορευμάτων Πειραιά και Θεσ/νί¬ 
κης και από το χρόνο αυτό η αρμοδιότητα θεώρησης τι¬ 
μολογίων περιέρχεται στις Διευθύνσεις Τελωνείων 
Αττικής και Θεσσαλονίκης και στα Γραφεία Αξιών των 
Τελωνείων κατά περίπτωση. 

3. Κάθε διάταξη που αντίκειται στις διατάξεις του παρό¬ 
ντος Π. Δ/τος καταργείται. 

Στον Υπουργό Οικονομικών αναθέτουμε τη δημοσίευση 
και εκτέλεση του παρόντος Προεδρικού Διατάγματος. 

Αθήνα, 29 Σεπτεμβρίου 1998 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΓΕΦΑΝΟΠΟΥΛΟΣ 

ΟΙ ΥΠΟΥΡΓΟΙ 

ΥΦΥΠ. ΕΣΩΤΕΡΙΚΩΝ ΔΗΜΟΣΙΑΣ 

ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ ΟΙΚΟΝΟΜΙΚΩΝ 

ΣΤΑΥΡΟΣ ΜΠΕΝΟΣ ΠΑΝΝΟΣ ΠΑΠΑΝΤΩΝΙΟΥ 

-♦- 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 344 (2) 

Πιστοποίηση ζώων και ζωικών προϊόντων σε συμμόρφω¬ 
ση προς την Οδηγία 96/93/ΕΚ. 

ΟΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α) του άρθρου 1 παρ. 1, 2, 3, 4 και 5 του Ν. 1338/1983 
«Εφαρμογή του Κοινοτικού δικαίου» (Α' 34) όπως έχει τρο¬ 
ποποιηθεί με το άρθρο 6του Ν. 1440/1984 «Συμμετοχή της 
Ελλλάδας στο κεφάλαιο, στα αποθεματικά και στις προ¬ 
βλέψεις της Ευρωπαϊκής Τράπεζας Επενδύσεων, στο κε¬ 
φάλαιο της Ευρωπαϊκής Κοινότητας Άνθρακος και 
Χάλυβος και του Οργανισμού Εφοδιασμού ΕΥΡΑΤΟΜ» (Α' 
70), και του άρθρου 65 του Ν. 1892/1990 (ΑΊ 01). 


β) του άρθρου 20 του Ν. 248/1914 «Περί οργανώσεως 
της Ζωοτεχνικής και Κτηνιατρικής Υπηρεσίας» (Α' 110), το 
οποίο προστέθηκε με το άρθρο μόνο του Α.Ν. της 23/24 
Ιανουάριου 1936 (Α' 47). 

γ) του άρθρου 29Α του Ν. 1558/1985 «Κυβέρνηση και 
Κυβερνητικά όργανα» (Α' 137) όπως αυτό συμπληρώθηκε 
με το άρθρο 27 του Ν. 2081/1992 (Α' 154), και αντικατα- 
στάθηκε από το άρθρο 1 παρ. 2α του Ν. 2469/1997 (Α' 38) 
και του γεγονότος ότι από τις διατάξεις του παρόντος δεν 
προκαλείται δαπάνη σε βάρος του Κρατικού 
Προϋπολογισμού. 

2. Την 358731/1996 απόφαση του Πρωθυπουργού και 
του Υπουργού Γεωργίας «Ανάθεση αρμοδιοτήτων στους 
Υφυπουργούς Γεωργίας Δημήτριο Σωτηρλή και Βασίλειο 
Γερανίδη» (Β' 939). 

3. Την 429/1998 γνωμοδότηση του Συμβουλίου της 
Επικράτειας, μετά από πρόταση του Υπουργού Εθνικής 
Οικονομίας και του Υφυπουργού Γεωργίας, αποφασίζου¬ 
με: 

Άρθρο 1 
Σκοπός 

(άρθρο 1 της Οδηγίας 96/93/ΕΚ) 

Με το παρόν διάταγμα καθορίζονται οι κανόνες που ε¬ 
φαρμόζονται κατά την πιστοποίηση ζώων και ζωικών προϊ¬ 
όντων, η οποία απαιτείται από την κτηνιατρική νομοθεσία, 
σε συμμόρφωση προς την Οδηγία 96/93/ΕΚ του 
Συμβουλίου της 17ης Δεκεμβρίου 1996 (Ε.Ε. αρ. Ι_. 13της 
16.10.1997 σελ. 28). 

Άρθρο 2 
Ορισμοί 

(άρθρο 2 της Οδηγίας 96/93/ΕΚ) 

1. Για τους σκοπούς του παρόντος διατάγματος, νοού¬ 
νται ως: 

- «κτηνιατρική νομοθεσία»: η νομοθεσία που περιέχεται 
στα Παραρτήματα Α, Γ και Δ του άρθρου 84, του προε¬ 
δρικού διατάγματος 420/1993 (Α' 179), 

- «αρμόδιος για την πιστοποίηση»: ο επίσημος κτηνία¬ 
τρος, υπάλληλος της Νομαρχιακού επιπέδου κτηνιατρι¬ 
κής αρχής, στην αρμοδιότητα του οποίου ανήκει ο έλεγ¬ 
χος της εγκατάστασης παραγωγής ή της εκμετάλλευσης 
εκτροφής του πιστοποιούμενου είδους ή όπου προβλέ- 
πεται από την κτηνιατρική νομοθεσία κάθε άλλο πρόσωπο 
εντεταλμένο από την αρμόδια Κτηνιατρική αρχή για την υ¬ 
πογραφή των πιστοποιητικών που απαιτούνται απάτην εν 
λόγω νομοθεσία. 

2. Επιπλέον, πέραν των ανωτέρω, ισχύουν κατ’ αναλο¬ 
γία και οι ορισμοί που περιέχονται στα άρθρα 3, και 16, 
του διατάγματος 420/1993. 

Άρθρο 3 

(άρθρο 3 της Οδηγίας 96/93/ΕΚ) 

1. Η Γενική Διεύθυνση Κτηνιατρικής του Υπουργείου 
Γεωργίας, μεριμνά για την οργάνωση των απαραίτητων 
εκπαιδευτικών κύκλων, σύμφωνα με τις γενικές αρχέςτου 
παραρτήματοςτου παρόντος, ώστε οι αρμόδιοι για τηνπι- 
στοποίηση να λαμβάνουν την κατάλληλη εκπαίδευση και 
να γνωρίζουν επαρκώς τους κανόνες για την κατάρτιση 
και τη χορήγηση των πιστοποιητικών και - εάν αυτό απαι¬ 
τείται - για τη φύση και την έκταση των ερευνών, δοκιμών 
ή εξετάσεων που πρέπει να διεξάγονται πριν από την πι¬ 
στοποίηση. 

2. Οι αρμόδιοι για την πιστοποίηση υποχρεούνται να 
γνωρίζουν επαρκώς την Κτηνιατρική νομοθεσία όσον α- 
φοράτα προς πιστοποίηση ζώα ή προϊόντα. 

3. Οι αρμόδιοι για την πιστοποίηση, πιστοποιούν στοι¬ 
χεία για τα οποία έχουν ιδία γνώση ή τα οποία είναι δυνα¬ 
τόν να εξακριβώσουν. 

4. Οι αρμόδιοι για την πιστοποίηση δεν πρέπει να υπο¬ 
γράφουν λευκά ή ελλιπή πιστοποιητικά ούτε πιστοποιητι¬ 
κά που αφορούν ζώα ή προϊόντα τα οποία δεν επιθεώρη¬ 
σαν ή τα οποία δεν υπόκεινται πλέον στον έλεγχό τους. 
Εάν ένα πιστοποιητικό υπογράφεται βάσει ενός άλλου πι¬ 
στοποιητικού ή βεβαίωσης, ο αρμόδιος για την πιστοποί¬ 
ηση πρέπει να έχει στην κατοχή του το έγγραφο αυτό πριν 
από την υπογραφή. 

5. Οι παρούσες διατάξεις δεν εμποδίζουν, στις περι¬ 
πτώσεις όπου αυτό επιτρέπεται σύμφωνα με την Κτη¬ 
νιατρική νομοθεσία, τον επίσημο κτηνίατρο να υπογράφει 
πιστοποιητικά βάσει δεδομένων: 

α) που έχουν πιστοποιηθεί, σύμφωνα με τις παραγρά¬ 
φους 1,2,3 και4 του παρόντος άρθρου, από άλλο πρόσω¬ 
πο εξουσιοδοτημένο από την αρμόδια κτηνιατρική αρχή 
το οποίο ενεργεί υπό τον έλεγχο του εν λόγω κτηνιάτρου, 
εφόσον είναι σε θέση να επαληθεύσει την ακρίβεια των 
δεδομένων αυτών, ή 

β) που έχουν ληφθεί στο πλαίσιο των προγραμμάτων ε¬ 
πιτήρησης, με αναφορά σε επίσημα αναγνωρισμένα σχέ- 
διαποιοτικής διασφάλισης, ή μέσω συστήματος επιτήρη¬ 
σης των επιδημιών. 

Άρθρο 4 

(άρθρο 4 της Οδηγίας 96/93/ΕΚ) 

1. Οι Νομαρχιακού επιπέδου Κτηνιατρικές αρχές, προ- 
κειμένου να διασφαλίζεται η αξιοπιστία της πιστοποίησης 
μεριμνούν ώστε οι αρμόδιοι για την πιστοποίηση κτηνία¬ 
τροι: 

α) να τελούν υπό καθεστώς που τους διασφαλίζει αμε- 
ροληψία και δεν έχουν κανένα άμεσο εμπορικό συμφέρον 
από τα πιστοποιούμενα ζώα ή τα προϊόντα ή από τις εκμε¬ 
ταλλεύσεις ή εγκαταστάσεις από τις οποίες προέρχονται. 

β) να έχουν πλήρη γνώση του περιεχομένου κάθε πι¬ 
στοποιητικού που υπογράφουν. 

γ) να γνωστοποιούν έγκαιρα στην αρμόδια Νομαρ¬ 
χιακού επιπέδου Κτηνιατρική Αρχή κάθε περίπτωσή τους 
που εμπίπτει στην περίπτωση α). 

2. Τα πιστοποιητικά πρέπει να συντάσσονται στην 
Ελληνική γλώσσα και στην επίσημη γλώσσα της χώρας 
προορισμού, όπως προβλέπεται από την κοινοτική νομο¬ 
θεσία. 

3. Η Νομαρχιακού επιπέδου Κτηνιατρική αρχή πρέπει 
να είναι σε θέση να καθορίζει τη σχέση μεταξύ των πιστο¬ 
ποιητικών και των αρμοδίων για την πιστοποίηση που τα 
χορήγησαν. Γιατο λόγο αυτό: 

α) μεριμνά για την εκτύπωση των πιστοποιητικών που 
προβλέπονται από την κτηνιατρική νομοθεσία, στα οποία 
πρέπει να αναγράφεται ο τίτλος αυτής, 
β) τηρεί ειδικό πρωτόκολλο πιστοποίησης ζώων και ζω¬ 
ικών προϊόντων, 

γ) τηρεί αρχείο αντιγράφων όλων των πιστοποιητικών 
που εκδίδονται, τα οποία διατηρούνται για τρία χρόνια, 
δ) επιθεωρεί την ορθή συμπλήρωση, την υπογραφή και 

τη σφράγιση των χορηγούμενων πιστοποιητικών, 

ε) χορηγεί αριθμό στον οποίο προτάσσεται το έτος έκ¬ 
δοσης και ακολουθεί ο αύξων αριθμός έκδοσης, ο οποίος 


αρχίζει κάθε νέο έτος από το ένα (1), για κάθε πιστοποιη¬ 
τικό που εκδίδει, 

στ) καταχωρεί, όπου αυτό προβλέπεται, στο πρόγραμ¬ 
μα Η/Υ ΑΝΙΜΟ, την τηλεειδοποίηση αποστολής των πι¬ 
στοποιούμενων προϊόντων. 

Άρθρο 5 

(άρθρο 5 της Οδηγίας 96/93/ΕΚ) 

1. Οι Νομαρχιακού επιπέδου κτηνιατρικές αρχές διε¬ 
νεργούν τους απαραίτητους ελέγχους για την πρόληψη 
της χορήγησης ψευδών πιστοποιητικών ή παραπλανητι¬ 
κών πιστοποιήσεων, καθώς καιτης παράνομης έκδοσης ή 
χρήσης πιστοποιητικών που κανονικά χορηγούνται για τις 
ανάγκες της κτηνιατρικής νομοθεσίας. 

2. Με την επιφύλαξη ενδεχομένων πειθαρχικών και ποι¬ 
νικών κυρώσεων, που προβλέπονται από τον Υπαλληλικό 
Κώδικα, ή από ποινικές διατάξεις, οι αρμόδιες αρχές, 
πραγματοποιούν έρευνες ή ελέγχους και λαμβάνουν τα 
κατάλληλα μέτρα για την επιβολή κυρώσεων σε περίπτω¬ 
ση ψευδούς ή παραπλανητικής πιστοποίησης που φέρε¬ 
ται εις γνώση τους. Στα μέτρα αυτά περιλαμβάνεται η 
προσωρινή αναστολή της εντολής του αρμόδιου για την 
πιστοποίηση, εν όσω η έρευνα εκκρεμεί. 

Ειδικότερα, εάν διαπιστωθεί στη διάρκεια ελέγχων: 
α) ότι ένας υπάλληλος αρμόδιος για την πιστοποίηση εν 
γνώσει του εξέδωσε ψευδές πιστοποιητικό, ή Νομαρ¬ 
χιακού επιπέδου κτηνιατρική αρχή προβαίνει στην παύση 
του συγκεκριμένου υπαλλήλου από την πιστοποίηση, ε¬ 
νημερώνει γραπτώς την Κεντρική Διεύθυνση Κτηνια¬ 
τρικής του Υπουργείου Γεωργίας περί αυτού και προβαί¬ 
νει σε όλες τις ενέργειες για την άσκηση της πειθαρχικής 
και ποινικής δίωξής του. 

β) ότι ένας ιδιώτης ή μία επιχείρηση χρησιμοποίησε δο- 
λίως ή παραποίησε επίσημο πιστοποιητικό ή Νομαχιακού 
επιπέδου Κτηνιατρική αρχή κινεί τη διαδικασία για την ε¬ 
φαρμογή της διάταξης του άρθρου 23 του Ν. 248/1914 
(Α' 110) όπως αυτόαντικαταστάθηκε μετο άρθρο 13παρ. 
2 του Ν. 2538/1997 (Α' 242) και αρνείται μεταγενέστερα 
χορήγηση επίσημου πιστοποιητικού στον ανωτέρω ιδιώ¬ 
τη ή επιχείρηση για τρεις μήνες και σε υποτροπή για ένα 
έτος. 

Άρθρο 6 

(άρθρο 6 της Οδηγίας 96/93/ΕΚ) 

Οι κανόνες και οι αρχές που εφαρμόζονται από τις αρ¬ 
μόδιες κτηνιατρικές αρχές των συνοριακών σταθμών για 
την πιστοποίηση ζώων και ζωικών προϊόντων από τρίτες 
χώρες πρέπει να παρέχουν εγγυήσεις τουλάχιστον ισο¬ 
δύναμες με εκείνες που προβλέπονται από το παρόν διά¬ 
ταγμα. 

Στην περίπτωση που αποδειχθεί από τους ελέγχους 
που προβλέπονται από τις διατάξεις των μερών Γ και Δ 
του Π. Διατάγματος 420/1993, ότι οι αρχές αυτές και οι κα¬ 
νόνες δεν έχουν τηρηθεί από τις αρμόδιες αρχές τρίτης 
χώρας για την πιστοποίηση ζώων και ζωικών προϊόντων, 
μπορεί να ζητηθεί η λήψη συμπληρωματικών εγγυήσεων 
ή νατεθούν ειδικές απαιτήσεις σύμφωνα με τη διαδικασία 
του άρθρου 7 της Οδηγίας 96/93/ΕΚ. 

Άρθρο 7 

Παρατίθεται κατωτέρω Παράρτημα, το οποίο αποτελεί 
αναπόσπαστο μέρος του παρόντος και έχει ως εξής: 

ΠΑΡΑΡΤΗΜΑ 

ΓΕΝΙΚΕΣ ΑΡΧΕΣ ΕΠΙΜΟΡΦΩΣΗΣ ΚΤΗΝΙΑΤΡΩΝ 
ΑΡΜΟΔΙΩΝ ΓΙΑ ΤΗΝ ΠΙΣΤΟΠΟΙΗΣΗ ΖΩΩΝ 
Ή ΖΩΙΚΩΝ ΠΡΟΪΌΝΤΩΝ 

1. Η Γενική Διεύθυνση Κτηνιατρικής του Υπουργείου Γεωρ- 
γίας σε συνεργασία με τις Σχολές Επαγγελμάτων Κρέατος ή 
άλλους φορείς της Δημόσιας Διοίκησης καταρτίζει ετήσια 
προγράμματα και οργανώνει τακτικά σεμινάρια επιμόρφω¬ 
σης των κτηνιάτρων, οι οποίοι εξουσιοδοτούνται για τους ε¬ 
λέγχους και την πιστοποίηση ζώων ή ζωικών προϊόντων. 

2. Η διάρκεια των σεμιναρίων επιμόρφωσης πρέπει να 
είναι τουλάχιστον 100 ωρών για κάθε κύκλο επιμορφωτι¬ 
κού αντικειμένου. Οι μετέχοντες σε ένα σεμινάριο επι¬ 
μόρφωσης έχουν το δικαίωμα συμμετοχής και σ’ άλλους 
παρεμφερείς κύκλους επιμόρφωσης. 

3. Στους μετέχοντες χορηγείται πιστοποιητικό επιτυ¬ 
χούς παρακολούθησης και ταυτότητα ελεγκτή, καταχω- 
ρούνται δε σε ειδικό μητρώο ελεγκτών κτηνιάτρων, το ο¬ 
ποίο τηρείται για το σκοπό αυτό από την αρμόδια Κεντρική 
Διεύθυνση Κτηνιατρικής του Υπουργείου Γεωργίας. Η κα- 
ταχώρηση γίνεται μετά την υποβολή του πιστοποιητικού ε¬ 
πιτυχούς παρακολούθησης του προγράμματος επαγγελ¬ 
ματικής κατάρτισης του ενδιαφερομένου. 

4. Στους ιδιώτες κτηνιάτρους, οι οποίοι είναι καταχωρη- 
μένοι στα μητρώα των ελεγκτών κτηνιάτρων, παρέχεται η 
δυνατότητα εξουσιοδότησης, από τις Νομαρχιακού επι¬ 
πέδου Κτηνιατρικές αρχές, εφαρμογής προγραμμάτων 
Κτηνιατρικών ελέγχων. 

5. Οι εξουσιοδοτήσεις εφαρμογής προγραμμάτων κτη¬ 
νιατρικών ελέγχων καθώς και η ταυτότητα ελεγκτού κτη¬ 
νιάτρου είναι τριετούς ισχύος και ανανεώνονται εφόσον 
συμμετέχουν οι ενδιαφερόμενοι εκ νέου σε επιμορφωτικό 
υλικό του ιδίου ή άλλου αντικειμένου. 

6. Στην ταυτότητα πρέπει να υπάρχει η φωτογραφία του 
εξουσιοδοτούμενου και να αναφέρεται: 

• Νομός και Υπηρεσία του αρμόδιου για την πιστοποίη¬ 
ση κτηνιάτρου, 

• το ονοματεπώνυμό του ή ο κωδικός αριθμός του μη¬ 
τρώου του, 

• το χρονικό διάστημα για το οποίο ισχύει. 

Η εν λόγω ταυτότητα, ή σχετικό αναγνωριστικό σήμα με 
τον κωδικό αριθμό, πρέπει να φέρονται εμφανώς στο στή¬ 
θος του ελεγκτή κατά την άσκηση των καθηκόντων του. 

7. Οι εξουσιοδοτημένοι κτηνίατροι ενεργούν κατ’ εντο¬ 
λή της Νομαρχιακού επιπέδου Κτηνιατρικής αρχής. 

8. Η ταυτότητα ελεγκτού κτηνιάτρου αφαιρείται και η ε¬ 
ξουσιοδότηση αναστέλλεται στο χρονικό διάστημα που 
εκκρεμεί έρευνα παράβασης καθήκοντος. Εφόσον η έ¬ 
ρευνα ολοκληρωθεί και αποδειχθεί παράβαση η ταυτότη¬ 
τα επιστρέφεται στην εκδούσα αρχή και η διαγραφή από 
το μητρώο ελεγκτών κτηνιάτρων είναι οριστική, αποκλει¬ 
σμένης κάθε μεταγενέστερης επανεγγραφής. 

Άρθρο 8 

Καταργούμενες διατάξεις 

Από τη δημοσίευση του παρόντος το άρθρο 19 του 
Π.Δ/τος 40/1977 (Α' 18), όπως αυτό αντικαταστάθηκε με 
το Π.Δ/γμα 1050/1981 (Α' 256) καταργείται. 

Στον Υφυπουργό Γεωργίας ανατίθεται η δημοσίευση 
και εκτέλεση του παρόντος. 

Αθήνα, 28 Σεπτεμβρίου 1998 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΥΦΥΠ. ΓΕΩΡΓΙΑΣ 

ΠΑΝΝΟΣ ΠΑΠΑΝΤΩΝΙΟΥ ΒΑΣΙΛΕΙΟΣ ΓΕΡΑΝΙΔΗΣ 


ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 345 (3) 

Χορήγηση οικονομικής ενισχύσεως σε ορισμένες κατη¬ 
γορίες ναυτικών λόγω εορτών Πάσχα 1998. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις των άρθρων 4 (παρ. Ι,εδ. ιγ) καιδτου Ν. 
6002/1934 «Περί προστασίας των ανέργων εργατών θα¬ 
λάσσης και των οικογενειών αυτών (Α' 37) όπως συμπλη¬ 
ρώθηκαν και αντικαταστάθηκαν αντίστοιχα με το άρθρο 1 
του ΑΝ 113/1936 «Περί συμπληρώσεωςτου Ν. 6002 κ.λ.π» 
(Α'398) και το άρθρο 5 του Ν. 318/1976«Περίσυστάσεως 
οργανικών θέσεων του επιστημονικού και βοηθητικού 
Υγειονομικού προσωπικού του Οίκου Ναύτου» (Α' 111). 

2. Τις διατάξεις του άρθρου 29 Ατού Ν. 1558/1985 (Α' 
137) το οποίο προσετέθη με το άρθρο 27 του Ν. 
2081/1992 (Α' 154) όπως αντικαταστάθηκε από το άρθρο 
1 παρ. 2 ατου Ν. 2469/1997 (Α' 38). 

3. Τιςδιατάξειςτηςπαρ. 3του άρθρου 22του Ν. 2362/95 
«Περί Δημοσίου Λογιστικού, ελέγχου των δαπανών του 
Κράτους και άλλες διατάξεις» (Α' 247). 

4. Την 1107147/1239/006 Α/4.10.96 κοινή απόφαση του 
Πρωθυπουργού & Υπουργού Οικονομικών «Ανάθεση αρ¬ 
μοδιοτήτων κ.λπ» (Β' 922). 

5. Την 334/16.3.98 γνωμοδότηση του Συμβουλίου 
Εμπορικού Ναυτικού. 

6. Το γεγονός ότι το παρόν Διάταγμα θα προκαλέσει δα¬ 
πάνη δραχμών εκατόν έντεκα εκατομμυρίων (111.000.000) 
η οποία θα καλυφθεί εξ ολοκλήρου από τις εγγεγραμμένες 
στον ΚΑΕ 0652 του προϋπολογισμού εξόδων του Οίκου 
Ναύτου, οικονομικής χρήσεως 1998 πιστώσεις. 

7. Την 498/25.8.98 γνωμοδότηση του Συμβουλίου της 
Επικράτειας με πρόταση του Υπουργού Εμπορικής 
Ναυτιλίας και Υφυπουργού Οικονομικών, αποφασίζουμε: 

ΑΡΘΡΟ 1 

Με την ευκαιρία των εορτώντου Πάσχα 1998παρέχεται 
έκτακτη οικονομική ενίσχυση, υπό μορφή βοηθήματος, 
στις κατά τις διατάξεις του παρόντος κατηγορίες ανέρ¬ 
γων ναυτικών από το Κεφάλαιο Ανεργίας και Ασθένειας 
Ναυτικών. (Ν .6002/1934 ΦΕΚ Α' 37). 

Το ύψος αυτής καθορίζεται εις: 

(α) Δραχμές τριάντα χιλιάδες (30.000) για τους άγα¬ 
μους και τις άγαμες. 

(β) Δραχμές σαράντα πέντε χιλιάδες (45.000) για τους 
έγγαμους ή έγγαμες ή έχοντες οικογενειακά βάρη από 
παιδιά. 

ΑΡΘΡΟ 2 

1. Την οικονομική ενίσχυση του άρθρου 1 του παρόντος 
δικαιούνται να λάβουν οι ναυτικοί που πληρούν τις εξής 
προϋποθέσεις: 

(α) Έχουν συνολική θαλάσσια υπηρεσία μεγαλύτερη α¬ 
πό πέντε (5) χρόνια, από την οποία δέκα οκτώ (18) μήνες 
τουλάχιστον μέσα στην τελευταία, πριν από την 19η 
Απριλίου 1998, τριετία, ή είκοσι τέσσερις (24) μήνες συ¬ 
νολική θαλάσσια υπηρεσία κατά την τελευταία, πριν από 
την 19η Απριλίου 1998, τετραετία. 

(β) Έχει μεσολαβήσει, απότηντελευταία απόλυσήτους 
και μετά την εξάντληση του χρόνου κανονικής αδείας που 
δικαιούνται και μέχρι την 19η Απριλίου 1998, χρονικό διά¬ 
στημα όχι μικρότερο από τριάντα (30) ημέρες και όχι με¬ 
γαλύτερο από δώδεκα (12) μήνες. 

(γ) Είναι εγγεγραμμένοι στους καταλόγους ανέργων 
του Γραφείου Ευρέσεως Ναυτικής Εργασίας (ΓΕΝΕ) από 
την 20η Μαρτίου 1998 και ενωρίτερα και έχουν κάρτα α¬ 
νεργίας. 

(δ) Δεν παίρνουν σύνταξη ή δώρο απότηνπλοιοκτήτρια 
εταιρεία ή βοήθημα οποιασδήποτε άλλης μορφής, κατά 
το χρόνο της καταβολής, πλην των περιπτώσεων των επι¬ 
δομάτων ασθένειας και ανεργίας του άρθρου 19 παρ. 2 
του Π.Δ. 894/81 (Α' 226) και των άρθρων 1 και 8 του Π.Δ. 
272/82 (Α' 48) αντίστοιχα και δεν προστατεύονται από το 
Ίδρυμα Κοινωνικών Ασφαλίσεων (ΙΚΑ) ή άλλο Δημόσιο 
Ασφαλιστικό φορέα. 

(ε) Δεν έχουν επιδοθεί σε άλλη βιοποριστική απασχολη- 
ση μετά την αναγραφομένη στο ναυτικό τους φυλλάδιο 
τελευταία απόλυση ή την αναγραφομένη στο διαβατήριό 
τους ημερομηνία εισόδου στη χώρα. 

Η συνδρομή των προϋποθέσεων των εδαφίων (α), (β) 
και (γ) ελέγχεται με το ναυτικό φυλλάδιο, και το διαβατή¬ 
ριο του δικαιούχου. 

Επικυρωμένα από τον Οίκο Ναύτου φωτοαντίγραφα δι- 
καιολογητικών φυλάσσονται στο φάκελλοτου δικαιούχου 
ναυτικού. 

2 . Την Οικονομική ενίσχυση του άρθρου 1 του παρόντος 

δικαιούνται να λάβουν επίσης οι κατωτέρω κατηγορίες α¬ 
νέργων ναυτικών: , 

(α) Ναυτικοί που δεν μπορούν να εργασθούν γιατί πα¬ 
σχουν από χρόνια νοσήματα, εφ’ όσον έχουν πάνω από ο¬ 
κτώ (8) χρόνια θαλάσσια υπηρεσία. 

(β) Ναυτικοί άνεργοι εγγεγραμμένοι στο ΓΕΝΕ που α¬ 
πολύθηκαν από τις τάξεις των Ενόπλων Δυνάμεων μετά 
την 19 Οκτωβρίου 1997 και μέχρι την 19 Απριλίου 1998, 
εφ’ όσον έχουν τουλάχιστον δύο (2) χρόνια συνολική θα¬ 
λάσσια υπηρεσία. 

(γ) Ναυτικοί άνεργοι εγγεγραμμένοι στο ΓΕΝΕ, που επι¬ 
δοτήθηκαν κατά τις διατάξεις του Π.Δ. 272/82 όπως τρο¬ 
ποποιήθηκε μετά Π.Δ. 49/83 (Α 26) και 259/95 (Α 144) για 
ένα εξάμηνο τουλάχιστον μετά την 1η Μαίου 1996 και δεν 
ναυτολογήθηκαν από τότε περισσότερο από ένα (1) μήνα. 

(δ) Ναυτικοί χανσενικοί που νοσηλεύονται σε 
Νοσοκομείο Λοιμωδών Νόσων ή παραμένουν στο σπίτι 
τους. 

(ε) Ναυτικοί που φοιτούν στο Κέντρο Επιμόρφωσης 
Στελεχών Εμπορικού Ναυτικού (ΚΕΣΕΝ) και στη Σχολή 
Θαλαμηπόλων. 

(στ) Ναυτικοί που φοιτούν στο Ειδικό Τμήμα υποψήφιων 
Πλοιάρχων Γ τάξεως Εμπορικού Ναυτικού. 

ΑΡΘΡΟ 3 

1. Για τον υπολογισμό της αναφερόμενης στο άρθρο 2 
του παρόντος συνολικής θαλάσσιας υπηρεσίας υπολογί¬ 
ζεται η κτηθείσα υπηρεσία: 

I) Σε πλοία με Ελληνική Σημαία. 

II) Σε πλοία με ξένη Σημαία συμβεβλημένα μετο Ναυτικό 
Απομαχικό Ταμείο (ΝΑΤ). 

III) Σε πλοία με ξένη Σημαία μη συμβεβλημένα με το 
Ναυτικό Απομαχικό Ταμείο (ΝΑΤ) εφ’ όσον έχει εξαγορα- 

σθεί νόμιμη υπηρεσία για το ΝΑΤ. 

2. Το χρονικό διάστημα κατά το οποίο ο ναυτικός νοση¬ 
λεύτηκε σε Κλινική ή Νοσοκομείο, με δαπάνες του Οίκου 
Ναύτου ή του πλοιοκτήτη υπολογίζεται ως θαλάσσια υ¬ 


πηρεσία για τον σκοπό του παρόντος Προεδρικού 
Διατάγματος. 

3. Δενπροσμετράται ως χρόνος θαλάσσιας Υπηρεσίας, 
η Υπηρεσία που διανύθηκε σε παροπλισμένα πλοία που 
δεν τηρούσαν ναυτολόγιο. 

Κατά τον υπολογισμό της θαλάσσιας Υπηρεσίας και της 
ανεργίας ο μήνας υπολογίζεται σετριάντα (30) ημέρες, ό¬ 
πως ορίζει η περίπτωση 18του άρθρου 1 του Π.Δ. 894/81, 
τελευταία δε απόλυση λογίζεται η ημερομηνία μέχρι την 
οποία ο ναυτικός δικαιούται να λάβει αποζημίωση ή μισθό 
κατά τα άρθρα 62, 66 και 75 του Κώδικα Ιδιωτικού 
Ναυτικού Δικαίου (ΚΙΝΔ). 

ΑΡΘΡΟ 4 

Για τον χαρακτηρισμό σαν χρόνιου, του νοσήματος των 
ναυτικών του εδαφίου (α) τηςπαραγράφου 2 του άρθρου 
2 του παρόντος αρμόδιοι είναι: 

(α) Η Κεντρική Υπηρεσία του Οίκου Ναύτου Πειραιά, για 
τις περιοχές αρμοδιότητος Οίκου Ναύτου ΑΘΗΝΩΝ - 
ΠΕΙΡΑΙΩΣ και τέως Διοικήσεως Πρωτευούσης. 

(β) Οι έμμισθοι ιατροί του Οίκου Ναύτου, για τις περιο¬ 
χές αρμοδιότητος Επαρχιακών Παραρτημάτων Οίκου 
Ναύτου. 

(γ) Οι ιατροί του πλησιέστερου στο δικαιούχο Δημοσίου 
Νοσοκομείου, για τις υπόλοιπες περιοχές. 

ΑΡΘΡΟ 5 

Η οικονομική ενίσχυση του άρθρου 1 θα καταβληθεί 
στους δικαιούχους, εντός ανατρεπτικής προθεσμίας 15 
εργασίμων ημερών αρχομένης από την επομένη της δη- 
μοσιεύσεως του παρόντος, εφόσον προσέλθουν οι ίδιοι 
προσωπικά στον Οίκο Ναύτου Πειραιά ή στα κατά τόπους 
Κεντρικά Λιμεναρχεία, Λιμεναρχεία, Υπολιμεναρχεία και 
λοιπές Λιμενικές Αρχές στις οποίες εδρεύουν Παραρτή¬ 
ματα Οίκου Ναύτου. 

Νόμιμες εξουσιοδοτήσεις γίνονται δεκτές μόνο με έ¬ 
γκριση του Προϊσταμένου της Αρχής, η οποία καταβάλλει 
την έκτακτη οικονομική ενίσχυση και μόνον εφ όσον δι¬ 
καιολογείται η αδυναμία του δικαιούχου ναπροσέλθει ο ί¬ 
διος λόγω ασθένειας. 

ΑΡΘΡΟ 6 

Κατά την καταβολή της οικονομικής ενίσχυσης πλήντης 
περίπτωσης των χανσενικών ναυτικών του εδαφίου δ της 
παρ. 2 του άρθρου 2 του παρόντος, καταχωρείται από την 
Αρχή που πληρώνει ειδική πράξη στο φυλλάδιο του ναυ¬ 
τικού, και ο δικαιούχος υπογράφει σχετική απόδειξη. 

Αν ο δικαιούχος δεν γνωρίζει να υπογράφει, η πληρωμή 
γίνεται μπροστά σε δύο μάρτυρες, που υπογράφουν την 
απόδειξη, αντί του δικαιούχου. 

Στον Υπουργό Εμπορικής Ναυτιλίας, αναθέτουμε την 
δημοσίευση και εκτέλεση του παρόντος Διατάγματος.- 

Αθήνα, 24 Σεπτεμβρίου 1998 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΓΕΦΑΝΟΠΟΥΛΟΣ 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ ΟΙΚΟΝΟΜΙΚΩΝ ΕΜΠΟΡΙΚΗΣ ΝΑΥΤΙΛΙΑΣ 

ΝΙΚΟΛΑΟΣ ΧΡΙΣΤΟΔΟΥΛΑΚΗΣ ΣΤΑΥΡΟΣ ΑΡ. ΣΟΥΜΑΚΗΣ 

ΠΛΗΡΟΦΟΡΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 


ΚΕΝΤΡΙΚΗ ΥΠΗΡΕΣΙΑ 

Σολωμού 51 


Πληροφορίες δημοσιευμάτων Α.Ε. - Ε.Π.Ε. 
Πληροφορίες δημοσιευμάτων λοιπών Φ.Ε.Κ. 
Πώληση Φ.Ε.Κ. 

Φωτοαντίγραφα παλαιών Φ.Ε.Κ. 

Βιβλιοθήκη παλαιών Φ.Ε.Κ. 

Οδηγίες για δημοσιεύματα Α.Ε. - Ε.Π.Ε. 
Εγγραφή Συνδρομητών Φ.Ε.Κ. και 
αποστολή Φ.Ε.Κ. 


ΠΕΡΙΦΕΡΕΙΑΚΑ ΓΡΑΦΕΙΑ 

ΠΩΛΗΣΗΣ Φ.Ε.Κ. 


5225 761 ΘΕΣΣΑΛΟΝΙΚΗ 

5230 841 Βασ. Όλγας 188, 1ος όρ.-Τ.Κ. 546 55 (031)423 956 
5225 713 ΠΕΙΡΑΙΑΣ 4136 402 

5249 547 Νικήτα 6-8 Τ. Κ. 185 31 4171 307 

5239 762 ΠΑΤΡΑ (061)271 249 

5248 141 Κορίνθου 327 Τ.Κ. 262 23 224 581 

5248 188 ΙΩΑΝΝΙΝΑ 

5248 785 Διοικητήριο Τ.Κ. 454 44 (0651) 21 901 

ΚΟΜΟΤΗΝΗ (0531) 22 637 

5248 320 Δημοκρατίας 1 Τ.Κ. 691 00 26 522 


- Μέχρι 8 σελίδες 200 δρχ. 

ΤΙΜΗ ΦΥΛΛΩΝ 

ΕΦΗΜΕΡΙΔΟΣΤΗΣ ΚΥΒΕΡΝΗΣΕΩΣ - Από 8 σελίδες και άνω προσαύξηση 100 δρχ. ανά δσέλιδο ή μέρος αυτού 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Κ.Α.Ε. Προϋπολογισμού 

Κ.Α.Ε. εσόδου υπέρ 

’ 2531 

ΤΑΠΕΤ 3512 

Α' (Νόμοι, Π.Δ., Συμβάσεις κ.λπ.) 

60.000 δρχ. 

3.000 δρχ. 

Β' (Υπουργικές αποφάσεις κ.λπ.) 

70.000 » 

3.500 » 

Γ’ (Διορισμοί, απολύσεις κ.λπ. Δημ. Υπαλλήλων) 

15.000 "» 

750 ». 

Δ' (Απαλλοτριώσεις, πολεοδομία κ.λπ.) 

70.000 » 

3.500 »> 

Αναπτυξιακών Πράξεων (Τ.Α.Π.Σ.) 

30.000 » 

1.500 »» 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 

15.000 >» 

750 >■ 

Παράρτημα ( Πίνακες επιτυχόντων διαγωνισμών) 

5.000 »> 

250 » 

Δελτίο Βιομηχανικής Ιδιοκτησίας (Δ.Ε.Β.Ι.) 

10.000 » 

500 *> 

Ανωτάτου Ειδικού Δικαστηρίου (Α.Ε.Δ.) 

3.000 » 

150 » 

Προκηρύξεων Α.Σ.Ε.Π. 

10.000 » 

500 »> 

Ανωνύμων Εταιρειών & Ε.Π.Ε. 

250.000 » 

12.500 »> 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

250.000 .» 

12.500 .. 


’ Ο, συνδρομές του εσωτερικού προπληρώνονται στα Δημόσια Ταμεία που δίδουν αποδεικτικό είσπραξης (διπλότυπο; το 
οποίο με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

’ Οι συνδρομές του εξωτερικού επιβαρύνονται πέρα των παραπάνω αναφερομένων ποσών με τα ταχυδρομικά τέλη και μπο¬ 
ρεί να στέλνονται με επιταγή και σε ανάλογο συνάλλαγμα στο Διευθυντή Οικονομικού του Εθνικού Τυπογραφείου. 

* Η πληρωμή του ποσοστού του ΤΑΠΕΤ που αντιστοιχεί σε συνδρομές, εισπράττεται στην Αθήνα από το Ταμείο του ΤΑΠΕΤ 
(Σολωμού 51 - Αθήνα) και στις άλλες πόλεις από τα Δημόσια Ταμεία. 

* Ο. συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσο 
της συνδρομής και ολοκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. Δεν 
εγγράφονται συνδρομητές για μικρότερο χρονικό διάστημα. 

* Η έγγραφη ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες του κοινού λειτουργούν καθημερινά από 06.00 έως 13.00 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

























